CELEX: 62018TN0227
Language: da
Date: 2018-04-03 00:00:00
Title: Sag T-227/18: Sag anlagt den 3. april 2018 — Microsemi Europe og Microsemi mod Kommissionen

4.6.2018   
            
            
               DA
            
            
               Den Europæiske Unions Tidende
            
            
               C 190/39
            
         Sag anlagt den 3. april 2018 — Microsemi Europe og Microsemi mod Kommissionen
   (Sag T-227/18)
   (2018/C 190/64)
   Processprog: tysk
   
      Parter
   
   
      Sagsøgere: Microsemi Europe Ltd (Reading, Det Forenede Kongerige) og Microsemi Corp. (Aliso Viejo, Californien, De Forenede Stater) (ved advokaterne D. Aulfes og J. Lenz)
   
      Sagsøgt: Europa-Kommissionen
   
      Sagsøgernes påstande
   
   
               —
            
            
               Kommissionens afgørelse af 23. januar 2018 (vedrørende sag AT.40529 — TSMC), der er baseret på artikel 18, stk. 3, i forordning (EF) nr. 1/2003, annulleres.
            
         
               —
            
            
               Europa-Kommissionen tilpligtes at betale sagsomkostningerne.
            
         
      Søgsmålsgrunde og væsentligste argumenter
   
   Til støtte for søgsmålet har sagsøgeren anført tolv anbringender.
   
               1.
            
            
               Første anbringende om, at der foreligger en tilsidesættelse af væsentlige formforskrifter, da afgørelsens adressat ikke er angivet tilstrækkeligt klart og identificerbart
            
         
               2.
            
            
               Andet anbringende om, at Kommissionen savner kompetence, for så vidt som sagsøger 2 skal anses for adressat for den anfægtede afgørelse
               Sagsøgerne har gjort gældende, at Kommissionen ikke har kompetence til at vedtage retsakter, der har retsvirkninger, som rækker ud over Den Europæiske Unions område, og den kan ikke pålægge en virksomhed med hjemsted i De Forenede stater at meddele oplysninger.
            
         
               3.
            
            
               Tredje anbringende om, at der foreligger en tilsidesættelse af traktaterne og de retsakter, der skal anvendes ved traktaternes gennemførelse, for så vidt som sagsøger 2 skal anses for adressat for den anfægtede afgørelse
               Sagsøgerne har herved gjort gældende, at Kommissionen ikke kan pålægge en virksomhed med hjemsted i De Forenede stater at meddele oplysninger, og at nævnte institution ikke ukorrekt må underrette denne virksomhed om muligheden for at blive pålagt bøder.
            
         
               4.
            
            
               Fjerde anbringende om, at der foreligger en tilsidesættelse af traktaterne og de retsakter, der skal anvendes ved traktaternes gennemførelse
               Sagsøgerne har endvidere gjort gældende, at Kommissionen efter 23. betragtning til forordning (EF) nr. 1/2003 ikke er berettiget til at kræve oplysninger om samtlige virksomheder i virksomhedsgruppen på globalt plan, men kun sådanne oplysninger der vedrører det europæiske marked.
            
         
               5.
            
            
               Femte anbringende om, at der foreligger en tilsidesættelse af traktaterne og de retsakter, der skal anvendes ved traktaternes gennemførelse
               Sagsøgerne har yderligere gjort gældende, at Kommissionen ligeledes tilsidesætter proportionalitetsprincippet, når der også kræves oplysninger om markeder uden for Den Europæiske Union.
            
         
               6.
            
            
               Sjette anbringende om, at der forligger en tilsidesættelse af traktaterne og de retsakter, der skal anvendes ved traktaternes gennemførelse, for så vidt som sagsøger 1 skal anses for adressat for den anfægtede afgørelse
               Sagsøgerne har herved gjort gældende, at der foreligger en tilsidesættelse af proportionalitetsprincippet, når datterselskaber i Den Europæiske Union afkræves oplysninger om moderselskabet i Amerikas Forenede Stater og yderligere forbundne virksomheder i Europa.
            
         
               7.
            
            
               Syvende anbringende om, at der foreligger et misbrug af skønsbeføjelsen
               Sagsøgerne har anført, at forespørgslen om oplysninger om forbundne virksomheder i Den Europiske Union udgør misbrug af skønsbeføjelsen, da disse virksomheder kan forpligtes direkte til at meddele oplysninger.
            
         
               8.
            
            
               Ottende anbringende om, at der foreligger en tilsidesættelse af væsentlige formforskrifter, da den anfægtede afgørelse er utilstrækkeligt begrundet
            
         
               9.
            
            
               Niende anbringende om, at der foreligger en tilsidesættelse af væsentlige formforskrifter, da formålet med kravet om oplysninger er ikke er angivet tilstrækkeligt præcist
            
         
               10.
            
            
               Tiende anbringende om, at der foreligger en tilsidesættelse af væsentlige formforskrifter, da de spørgsmål, der stilles med den anfægtede afgørelse, er ulovlige
            
         
               11.
            
            
               Ellevte anbringende om, at der foreligger en tilsidesættelse af traktaterne og de retsakter, der skal anvendes ved traktaternes gennemførelse, da de spørgsmål, der stilles med den anfægtede afgørelse, er vage
            
         
               12.
            
            
               Tolvte anbringende om, at der foreligger en tilsidesættelse af traktaterne og de retsakter, der skal anvendes ved traktaternes gennemførelse